**projektas**

**reg. Nr. T-37**

**2.33. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2022 METŲ PLANUOJAMŲ VYKDYTI PRIEMONIŲ SĄMATOS PATVIRTINIMO**

2022 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Lietuvos Respublikos savivaldybių aplinkos apsaugos rėmimo specialiosios programos įstatymo 2 straipsnio 3 dalimi, Pasvalio rajono savivaldybės aplinkos apsaugos rėmimo specialiosios programos rengimo, vykdymo ir lėšų panaudojimo kontrolės tvarkos aprašo, patvirtinto Pasvalio rajono savivaldybės tarybos 2019 m. lapkričio 27 d. sprendimu Nr. T1-236 „Dėl Pasvalio rajono savivaldybės aplinkos apsaugos rėmimo specialiosios programos rengimo, vykdymo ir lėšų panaudojimo kontrolės tvarkos aprašo patvirtinimo“ (su visais aktualiais pakeitimais), 3 punktu, Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės aplinkos apsaugos rėmimo specialiosios programos 2022 metų planuojamų vykdyti priemonių vykdymo sąmatą (pridedama).

2. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto tinklalapyje www.pasvalys.lt.

 Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Apolonija Lindienė

2022-02-01

Suderinta DVS Nr. RTS-37

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2022 METŲ PLANUOJAMŲ VYKDYTI PRIEMONIŲ SĄMATOS PATVIRTINIMO**

2022 m. vasario 1 d.

Pasvalys

 **1. Sprendimo projekto rengimo pagrindas.** Patvirtinti Pasvalio rajono savivaldybės aplinkos apsaugos rėmimo specialiosios programos 2022 metų planuojamų priemonių sąmatą.

**2. Sprendimo projekto tikslai ir uždaviniai.**

 Sprendimas reikalingas 2022 m. Savivaldybės aplinkos apsaugos rėmimo specialiosios programos lėšoms paskirstyti.

 Lietuvos Respublikos finansų ministerija 2022 m. Pasvalio rajono savivaldybės aplinkos apsaugos rėmimo specialiajai programai nustatė tokius rodiklius: mokesčiai už teršalų išmetimą į aplinką – 24 000 Eur, mokesčiai už valstybinius gamtos išteklius – 12 000 Eur, mokesčiai už medžiojamųjų gyvūnų išteklių naudojimą – 30 000 Eur. Pridėjus 2021 metais nepanaudotus 38 000 Eur bei lėšas, gautas kaip želdinių atkuriamosios vertės kompensacija – 1000 Eur, programos pajamos sudaro 104,7 tūkst Eur.

 Siūloma ir toliau finansuoti prevencines priemones, padedančias apsaugoti miško želdinius nuo laukinių gyvūnų daromos žalos, priemonėms prieš bebrų daromą žalą miško ir žemės sklypams (ardyti užtvankas).

 Savivaldybės visuomenės sveikatos rėmimo specialiajai programai būtina skirti 20 proc. nuo programos lėšų (1.10+1.11 punktai).

 Siūloma tęsti Sosnovskio barščio naikinimą, finansuoti perkamas priemones akcijai „Darom“. Siūloma finansuoti perkamus absorbentus, kitas priemones galimų avarijų padariniams likviduoti. Sąmatos projekte numatyta skirti lėšų savivaldybės aplinkos monitoringo programos parengimui pagal Bendruosius savivaldybių aplinkos monitoringo nuostatus. Taip pat numatytos lėšos laikraščių ir žurnalų prenumeratai ugdymo įstaigoms, plakatų aplinkosaugos tema pirkimui, organizuojamiems aplinkosauginiams konkursams, gamtosauginių mokyklų programos įgyvendinimui bei ugdymo įstaigų ir NVO aplinkosauginiams projektams įgyvendinti. Sąmatos projekte numatytos lėšos savivaldybės saugojamų gamtos paminklų ir objektų priežiūrai, numatyta finansuoti seniūnijų želdinių įsigijimą bei želdynų kūrimo priemonių įsigijimą. Sąmatos projekte numatyta skirti lėšų darbuotojų, atsakingų už želdinių ir želdynų priežiūrą ir tvarkymą, mokymui. Taip pat reikalinga skirti lėšų požeminio vandens gręžinio tamponavimo darbų užbaigimui (nebuvo baigti 2021 m.), bešeimininkių teritorijų sutvarkymo darbams, išsamių geofizikinių tyrimų atlikimui Saločių miestelyje. Sąmatos projekte taip pat numatyta skirti lėšų Atliekų tvarkymo plano rengimui tuo atveju, jeigu plano parengimui neužteks lėšų, kurias numato skirti Lietuvos Respublikos aplinkos ministerija.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priimtu sprendimo projektu naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui bus panaudotos programos lėšos

**5. Numatomo teisinio reguliavimo poveikio vertinimo rezultatai.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, kas ir kada juos turėtų priimti.**

Įgyvendinimui teisės aktų priimti nereikia.

**7. Sprendimo projekto antikorupcinis vertinimas**. Sprendimo projektas antikorupciniu aspektu nevertintinas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Pasvalio rajono savivaldybės administracijos Strateginio planavimo ir investicijų skyrius.

Atsakingas asmuo Strateginio planavimo ir investicijų skyriaus vyriausioji specialistė Apolonija Lindienė.

PRIDEDAMA. Pasvalio rajono savivaldybės aplinkos apsaugos rėmimo specialiosios programos 2022 metų planuojamų vykdyti priemonių sąmata, 3 lapai.

Strateginio planavimo ir investicijų skyriaus vyriausioji specialistė Apolonija Lindienė

PATVIRTINTA

Pasvalio rajono savivaldybės tarybos

2022 m. vasario d. sprendimu Nr.T1-

**PASVALIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2022 METŲ PLANUOJAMŲ VYKDYTI PRIEMONIŲ SĄMATA**

**1. Informacija apie Savivaldybės aplinkos apsaugos rėmimo specialiosios programos lėšas**

|  |  |  |
| --- | --- | --- |
| Eil. Nr. | (1) Programos finansavimo šaltiniai | Surinkta lėšų, Eur |
| 1.1. | Mokesčiai už teršalų išmetimą į aplinką  | 24 000 |
| 1.2. | Mokesčiai už valstybinius gamtos išteklius  | 12 000 |
| 1.3. | Lėšos, gautos kaip želdinių atkuriamosios vertės kompensacija | 1 000 |
| 1.4. | Savanoriškos juridinių ir fizinių asmenų įmokos ir kitos teisėtai gautos lėšos | 0 |
| 1.5. | Iš viso (1.1. + 1.2. + 1.3. + 1.4.): | 37 000 |
| 1.6. | Mokesčiai, sumokėti už medžiojamųjų gyvūnų išteklių naudojimą  | 30 000  |
| 1.7. | Ankstesnio ataskaitinio laikotarpio ataskaitos atitinkamų lėšų likutis  | 26 000 |
| 1.8. | Iš viso (1.6+1.7.): | 56 000 |
| **1.9.** | **Programos lėšos (1.5.+1.8.)** | **93 000** |

|  |  |  |
| --- | --- | --- |
| Eil. Nr. | (2) Savivaldybės visuomenės sveikatos rėmimo specialiajai programai skirtinos lėšos |  |
| 1.10 | 20 proc. Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 7 400 |
| 1.11. | Ankstesnio ataskaitinio laikotarpio ataskaitos atitinkamų lėšų likutis  | 1 100 |
| **1.12.** | **Iš viso (1.10. + 1.11.)** | **8 500** |

|  |  |  |
| --- | --- | --- |
| Eil. Nr. | (3) Kitoms Programos priemonėms skirtinos lėšos | Lėšos, Eur |
| 1**.**13. | 80 proc. Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 29 600 |
| 1.14. | Ankstesnio ataskaitinio laikotarpio ataskaitos atitinkamų lėšų likutis  | 10 600 |
| **1.15.** | **Iš viso (1.13.+ 1.14.)** | **40 200** |

**2. Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą**

|  |  |  |
| --- | --- | --- |
| Eil. Nr. | Priemonės pavadinimas | Lėšos, Eur |
| 2.1. | Miško ir žemės sklypų, kuriuose medžioklė nėra uždrausta, savininkų, valdytojų ir naudotojų, įgyvendinamos žalos prevencijos priemonės, kuriomis jie siekia išvengti medžiojamųjų gyvūnų daromos žalos: |  |
| 2.1.1. | Miško želdinių ir žėlinių apsauga (repelentai, individualios medelių apsaugos priemonės, tvoros, priemonių įgyvendinimas)  | 53 000 |
| 2.1.2. | Bebrų gausos reguliavimas, jų pastatytų užtvankų ardymas  | 3 000 |
|  | **Iš viso (2.1.1. + 2.1.2.)** | **56 000** |
| **3. Programos lėšos, skirtos Savivaldybės visuomenės sveikatos rėmimo specialiajai programai** |
| Eil. Nr. | Priemonės pavadinimas | Lėšos, Eur |
| 3.1. | Savivaldybės visuomenės sveikatos rėmimo specialioji programa | 8 500  |
|  | **Iš viso** | **8 500** |
| **4. Kitos aplinkosaugos priemonės, kurioms įgyvendinti panaudotos Programos lėšos** |
| Eil. Nr. | Priemonės pavadinimas |  |
| **4.1.** | **Aplinkos kokybės gerinimo ir apsaugos priemonės:** | **7 700** |
| 4.1.1. | Invazinių pavojingų augalų (Sosnovskio barštis) naikinimas  | 1 500 |
| 4.1.2. | Saugojamų teritorijų, gamtos paminklų ir gamtos paveldo objektų tvarkymas  | 1 000 |
| 4.1.3. | Neigiamą poveikį darančių statinių, jų liekanų tvarkymo darbai | 1 000 |
| 4.1.4. | Gręžinių tamponavimas | 4 200 |
| **4.2.** | **Atliekų tvarkymo infrastruktūros plėtros priemonės** | **3 000** |
| 4.2.1. | Atliekų tvarkymo plano rengimas  | 2 000 |
| 4.2.2. | Atliekų surinkimo iš viešųjų vietų priemonės | 1 000 |
| **4.3.** | **Atliekų, kurių turėtojo nustatyti neįmanoma arba kuris nebeegzistuoja, tvarkymas, tvarkymo priemonių įsigijimas** | **2 000** |
| 4.3.1. | Priemonės akcijai „Darom“  | 1 000 |
| 4.3.2. | Bešeimininkių atliekų surinkimas, vežimas | 1 000 |
| **4.4.** | **Aplinkos monitoringo, prevencinės, aplinkos atkūrimo priemonės** | **14 500** |
| 4.4.1. | Absorbentų ir kitų priemonių, reikalingų avarijų padariniams likviduoti, įsigijimas  | 1 500 |
| 4.4.2. | Inžinerinių geologinių tyrimų atlikimo paslaugos | 5 000 |
| 4.4.3. | Savivaldybės aplinkos monitoringo programos parengimas pagal Bendruosius savivaldybių aplinkos monitoringo nuostatus | 8 000 |
| **4.5.** | **Visuomenės švietimo ir mokymo aplinkosaugos klausimais priemonės** | **6 000** |
| 4.5.1. | Plakatų, laikraščių, žurnalų, knygų, lankstinukų, skirtų aplinkosauginiam švietimui, įsigijimas bei prenumerata  | 2 500  |
| 4.5.2. | Aplinkos tvarkymo konkursų organizavimas  | 1 500 |
| 4.5.3. | Gamtosauginių mokyklų programos įgyvendinimas  | 300 |
| 4.5.4. | Ugdymo įstaigų, NVO aplinkosauginė veikla, jų parengtų projektų ir programų įgyvendinimas | 1 700 |
| **4.6.**  | **Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonės** | **7 000** |
| 4.6.1. | Želdynų kūrimo, želdinių veisimo priemonės  | 5 000 |
| 4.6.2. | Savivaldybės darbuotojų, atsakingų už želdinių ir želdynų apsaugą, priežiūrą ir tvarkymą, mokymas, kvalifikacijos kėlimas | 2 000 |
|  | **Iš viso (4.1.+4.2.+4.3.+4.4.+4.5.+4.6.)** | **40 200** |